CELEX: 32017D0829(01)
Language: el
Date: 2017-08-28 00:00:00
Title: Εκτελεστική απόφαση της Επιτροπής, της 28ης Αυγούστου 2017, σχετικά με τη δημοσίευση στην Επίσημη Εφημερίδα της Ευρωπαϊκής Ένωσης αίτησης τροποποίησης των προδιαγραφών προϊόντος για ονομασία στον αμπελοοινικό τομέα όπως προβλέπεται στο άρθρο 105 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου [Pla I Llevant (ΠΟΠ)]

29.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 284/5
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 28ης Αυγούστου 2017
   σχετικά με τη δημοσίευση στην Επίσημη Εφημερίδα της Ευρωπαϊκής Ένωσης αίτησης τροποποίησης των προδιαγραφών προϊόντος για ονομασία στον αμπελοοινικό τομέα όπως προβλέπεται στο άρθρο 105 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου
   [Pla I Llevant (ΠΟΠ)]
   (2017/C 284/07)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 97 παράγραφος 3,
   Εκτιμώντας τα ακόλουθα:
   
               (1)
            
            
               Η Ισπανία υπέβαλε αίτηση τροποποίησης των προδιαγραφών της ονομασίας «Pla I Llevant» σύμφωνα με το άρθρο 105 του κανονισμού (ΕΕ) αριθ. 1308/2013.
            
         
               (2)
            
            
               Η Επιτροπή εξέτασε την αίτηση και διαπίστωσε ότι πληρούνται οι προϋποθέσεις που προβλέπονται στα άρθρα 93 έως 96, στο άρθρο 97 παράγραφος 1 και στα άρθρα 100, 101 και 102 του κανονισμού (ΕΕ) αριθ. 1308/2013.
            
         
               (3)
            
            
               Ως εκ τούτου, για να καταστεί δυνατή η υποβολή ενστάσεων σύμφωνα με το άρθρο 98 του κανονισμού (ΕΕ) αριθ. 1308/2013, η αίτηση τροποποίησης των προδιαγραφών προϊόντος για την ονομασία «Pla I Llevant» θα πρέπει να δημοσιευθεί στην Επίσημη Εφημερίδα της Ευρωπαϊκής Ένωσης,
            
         ΑΠΟΦΑΣΙΖΕΙ:
   Άρθρο μόνο
   Η αίτηση τροποποίησης των προδιαγραφών προϊόντος για την ονομασία «Pla I Llevant» (ΠΟΠ), σύμφωνα με το άρθρο 105 του κανονισμού (ΕΕ) αριθ. 1308/2013, εμφαίνεται στο παράρτημα της παρούσας απόφασης.
   Σύμφωνα με το άρθρο 98 του κανονισμού (ΕΕ) αριθ. 1308/2013, το δικαίωμα υποβολής ένστασης κατά της τροποποίησης των προδιαγραφών του προϊόντος, η οποία αναφέρεται στο πρώτο εδάφιο του παρόντος άρθρου, ισχύει επί χρονικό διάστημα δύο μηνών από την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 28 Αυγούστου 2017.
      
         
            Για την Επιτροπή
         
         Phil HOGAN
         
            Μέλος της Επιτροπής
         
      
   
   
      (1)  ΕΕ L 347 της 20.12.2013, σ. 671.
   
      ΠΑΡΑΡΤΗΜΑ
      
         «PLA I LLEVANT»
      
      
         PDO-ES-A1038-AM03
      
      Ημερομηνία αίτησης: 11.2.2016
      ΑΙΤΗΣΗ ΓΙΑ ΤΡΟΠΟΠΟΙΗΣΗ ΤΩΝ ΠΡΟΔΙΑΓΡΑΦΩΝ ΤΟΥ ΠΡΟΪΟΝΤΟΣ
      1.   Κανόνες που διέπουν την τροποποίηση
      
      Άρθρο 105 του κανονισμού (ΕΕ) αριθ. 1308/2013 — μη ήσσονος σημασίας τροποποίηση
      2.   Περιγραφή και αιτιολόγηση της τροποποίησης
      
      2.1.   Ανάθεση της επαλήθευσης των προδιαγραφών του προϊόντος σε οργανισμό ελέγχου
      
      Η αρμόδια αρχή ανέθεσε την εξακρίβωση της συμμόρφωσης με τις προδιαγραφές του προϊόντος στις οποίες υπόκειται η εν λόγω προστατευόμενη ονομασία προέλευσης στο Ρυθμιστικό Συμβούλιο της ονομασίας προέλευσης «Pla i Llevant», κατόπιν διαπίστευσής της από την ισπανική εθνική αρχή διαπίστευσης και πιστοποίησης (ENAC) τον Φεβρουάριο του 2012.
      Η μεταβολή αυτή αφορά μόνο το σημείο 9 των προδιαγραφών του προϊόντος και όχι το ενιαίο έγγραφο.
      2.2.   Επέκταση της οριοθετημένης περιοχής
      
      Η τροποποίηση συνίσταται στην επέκταση της οριοθετημένης γεωγραφικής περιοχής ώστε να συμπεριληφθεί ο δήμος του Santanyi.
      Το σημείο 4 των προδιαγραφών του προϊόντος και το σημείο 5 του ενιαίου εγγράφου έχουν συνεπώς μεταβληθεί.
      Η τροποποίηση αιτιολογείται ως εξής:
      
                  —
               
               
                  Ο δήμος Santanyi συνορεύει με δήμους που προστατεύονται από την ΠΟΠ «Pla i Llevant», και συγκεκριμένα με τους δήμους Campos και Felanitx.
               
            
                  —
               
               
                  Η οινοποιητική παράδοση του δήμου Santanyi αποδεδειγμένα εκτείνεται καθ’ όλη τη διάρκεια της ιστορίας του.
               
            
                  —
               
               
                  Τα περιβαλλοντικά και εδαφολογικά χαρακτηριστικά του εν λόγω δήμου δεν διαφέρουν από εκείνα που απαντώνται στο υπόλοιπο της τρέχουσας γεωγραφικής περιοχής της ΠΟΠ «Pla i Llevant».
               
            
                  —
               
               
                  Στο παρελθόν διεξήχθησαν πειραματικές μελέτες με σταφύλια προερχόμενα από αμπέλους που καλλιεργούνται στο Santanyi, σύμφωνα με τους κανόνες της ΠΟΠ «Pla i Llevant».
               
            
                  —
               
               
                  Οι μελέτες αυτές κατέδειξαν ότι οι οίνοι από σταφύλια που συγκομίζονται στο Santanyi πληρούν τις απαιτήσεις ποιότητας (φυσικές, χημικές και οργανοληπτικές) που προβλέπονται για την ονομασία προέλευσης «Pla i Llevant».
               
            Η συμπερίληψή του ως προστατευόμενου δήμου για την παραγωγή των οίνων της ΠΟΠ «Pla i Llevant» είναι πλήρως αιτιολογημένη.
      ΕΝΙΑΙΟ ΕΓΓΡΑΦΟ
      1.   Καταχωρισμένη ονομασία
      
      Pla I Llevant
      2.   Τύπος γεωγραφικής ένδειξης
      
      ΠΟΠ – προστατευόμενη ονομασία προέλευσης
      3.   Κατηγορίες αμπελοοινικών προϊόντων
      
      
               
                  1.
               
               
                  Οίνος
               
            
               
                  3.
               
               
                  Οίνος λικέρ
               
            
               
                  4.
               
               
                  Αφρώδης οίνος
               
            
               
                  8.
               
               
                  Ημιαφρώδης οίνος
               
            4.   Περιγραφή του οίνου (των οίνων)
      
      
         Οίνος — Λευκοί και ερυθρωποί οίνοι
      
      Οι λευκοί και οι ροζέ οίνοι είναι διαυγείς, διαφανείς και λαμπεροί, με νωπά, φρουτώδη αρώματα. Στο στόμα είναι δροσεροί, ανοικτοί και φρουτώδεις. Οι λευκοί οίνοι σε βαρέλι διαθέτουν τα αρώματα που είναι χαρακτηριστικά της μεθόδου οινοποίησης σε βαρέλι. Στο στόμα είναι πλήρεις, κρεμώδεις, καλοδομημένοι και με παρατεταμένη επίγευση.
      Θειώδης ανυδρίτης: 240 si > 5 gr/l γλυκόζης και φρουκτόζης.
      Τα όρια για τις αναλυτικές παραμέτρους που δεν αναφέρονται εδώ πρέπει να συμμορφώνονται με τους σχετικούς κανονισμούς της ΕΕ.
      Γενικά αναλυτικά χαρακτηριστικά
      
                  Μέγιστος ολικός αλκοολικός τίτλος (σε % vol)
               
               
                   
               
            
                  Ελάχιστος αποκτημένος αλκοολικός τίτλος (σε % vol)
               
               
                  10,5 
               
            
                  Ελάχιστη ολική οξύτητα
               
               
                  4,5  χιλιοστοϊσοδύναμα ανά λίτρο
               
            
                  Μέγιστη πτητική οξύτητα (σε χιλιοστοϊσοδύναμα ανά λίτρο)
               
               
                  13,3 
               
            
                  Μέγιστος ολικός θειώδης ανυδρίτης (σε χιλιοστόγραμμα ανά λίτρο)
               
               
                  180
               
            
         Οίνος — Ερυθροί οίνοι
      
      Οι ερυθροί οίνοι είναι διαυγείς, ζωηροί και λαμπεροί, υψηλής ή μέτριας χρωματικής έντασης. Οι νεαροί οίνοι έχουν νωπά φρουτώδη αρώματα, ενώ οι παλαιωμένοι έχουν αρώματα ώριμου φρούτου, εμπλουτισμένα χάρη στην παραμονή στο βαρέλι. Στο στόμα είναι λεπτοί, ευχάριστοι, με γεμάτο σώμα, ισορροπημένοι και βελούδινοι, με θερμή, παρατεταμένη επίγευση.
      Θειώδης ανυδρίτης: 180 si > 5 gr/l γλυκόζης και φρουκτόζης.
      Τα όρια για τις αναλυτικές παραμέτρους που δεν αναφέρονται εδώ πρέπει να συμμορφώνονται με τους σχετικούς κανονισμούς της ΕΕ.
      Γενικά αναλυτικά χαρακτηριστικά
      
                  Μέγιστος ολικός αλκοολικός τίτλος (σε % vol)
               
               
                   
               
            
                  Ελάχιστος αποκτημένος αλκοολικός τίτλος (σε % vol)
               
               
                  11
               
            
                  Ελάχιστη ολική οξύτητα
               
               
                  4,5  σε χιλιοστοϊσοδύναμα ανά λίτρο.
               
            
                  Μέγιστη πτητική οξύτητα (σε χιλιοστοϊσοδύναμα ανά λίτρο)
               
               
                  13,3 
               
            
                  Μέγιστος ολικός θειώδης ανυδρίτης (σε χιλιοστόγραμμα ανά λίτρο)
               
               
                  140
               
            
         Οίνος λικέρ
      
      Οι οίνοι λικέρ έχουν αχυροκίτρινο χρώμα με πράσινο έως χρυσοκίτρινο μηνίσκο. Στους ερυθρούς, το χρώμα κυμαίνεται από έντονο ερυθρό έως ιώδες. Είναι διαυγείς και λαμπεροί. Στους λευκούς, διακρίνονται αρώματα ανθέων και αρώματα που θυμίζουν φρούτα σε σιρόπι, με νότες ωριμότητας. Οι ερυθροί έχουν αρώματα διατηρημένων φρούτων, σταφίδας και ξηρών καρπών. Έχουν καλό επίπεδο οξύτητας, και είναι ισορροπημένοι και λεπτοί.
      Θειώδης ανυδρίτης: 175 si > 5 gr/l γλυκόζης και φρουκτόζης.
      Η μέγιστη τιμή πτητικής οξύτητας είναι 25 χιλιοστοϊσοδύναμα ανά λίτρο, καθώς πρόκειται για οίνους με ολικό κατ’ όγκο αλκοολικό τίτλο 15 % vol ή περισσότερο. Οι ανωτέρω τιμές είναι σύμφωνες με την παρέκκλιση που προβλέπεται στο σημείο 3 του παραρτήματος I Γ του κανονισμού (ΕΚ) αριθ. 606/2009.
      Τα όρια για τις αναλυτικές παραμέτρους που δεν αναφέρονται εδώ πρέπει να συμμορφώνονται με τη σχετική νομοθεσία της ΕΕ.
      Γενικά αναλυτικά χαρακτηριστικά
      
                  Μέγιστος ολικός αλκοολικός τίτλος (σε % vol)
               
               
                   
               
            
                  Ελάχιστος αποκτημένος αλκοολικός τίτλος (σε % vol)
               
               
                  15
               
            
                  Ελάχιστη ολική οξύτητα
               
               
                  4,5  σε χιλιοστοϊσοδύναμα ανά λίτρο.
               
            
                  Μέγιστη πτητική οξύτητα (σε χιλιοστοϊσοδύναμα ανά λίτρο)
               
               
                  25
               
            
                  Μέγιστος ολικός θειώδης ανυδρίτης (σε χιλιοστόγραμμα ανά λίτρο)
               
               
                  130
               
            
         Αφρώδης οίνος
      
      Οι νεαροί αφρώδεις οίνοι είναι ουσιαστικά άχρωμοι. Οι αφρώδεις οίνοι σε βαρέλι έχουν εντονότερο χρώμα. Όσον αφορά τους ροζέ αφρώδεις οίνους, αυτοί έχουν χρώμα που κυμαίνεται από κόκκινο της φλούδας του κρεμμυδιού έως ιώδες με ρόδινες ανταύγειες.
      Σε όλες τις περιπτώσεις, ο οίνος έχει λαμπερό χρώμα. Οι φυσαλίδες είναι μικροσκοπικές, εκλύονται αργά και με μεγάλη διάρκεια, σχηματίζοντας μακριές αλυσίδες. Τα αρώματα υπενθυμίζουν τον τρόπο παραγωγής τους από τους προηγούμενους οίνους, με αυτόλυση της οινολάσπης. Στον ουρανίσκο, ο οίνος έχει ισορροπημένη οξύτητα, χωρίς τραχύτητα. Η επίγευση είναι καθαρή και παρατεταμένη.
      Τα όρια για τις αναλυτικές παραμέτρους που δεν αναφέρονται εδώ πρέπει να συμμορφώνονται με τους σχετικούς κανονισμούς της ΕΕ.
      Γενικά αναλυτικά χαρακτηριστικά
      
                  Μέγιστος ολικός αλκοολικός τίτλος (σε % vol)
               
               
                   
               
            
                  Ελάχιστος αποκτημένος αλκοολικός τίτλος (σε % vol)
               
               
                  11
               
            
                  Ελάχιστη ολική οξύτητα
               
               
                  4,5  σε χιλιοστοϊσοδύναμα ανά λίτρο.
               
            
                  Μέγιστη πτητική οξύτητα (σε χιλιοστοϊσοδύναμα ανά λίτρο)
               
               
                  13,3 
               
            
                  Μέγιστος ολικός θειώδης ανυδρίτης (σε χιλιοστόγραμμα ανά λίτρο)
               
               
                  160
               
            
         Ημιαφρώδης οίνος
      
      Οι λευκοί αφρώδεις οίνοι έχουν αχυροκίτρινο χρώμα με χρυσίζοντα μηνίσκο. Οι ροζέ οίνοι έχουν χρώμα μετρίως έντονο ιώδες με ρόδινες ανταύγειες.
      Είναι διαυγείς και λαμπεροί. Οι φυσαλίδες και οι στήλες των φυσαλίδων είναι μικρού μεγέθους. Η οσμή είναι φρουτώδης, με αρώματα που οφείλονται στη δεύτερη ζύμωση. Στο στόμα, ο οίνος είναι δροσερός και φρουτώδης με παρατεταμένη επίγευση.
      Τα όρια για τις αναλυτικές παραμέτρους που δεν αναφέρονται εδώ πρέπει να συμμορφώνονται με τους σχετικούς κανονισμούς της ΕΕ.
      Γενικά αναλυτικά χαρακτηριστικά
      
                  Μέγιστος ολικός αλκοολικός τίτλος (σε % vol)
               
               
                   
               
            
                  Ελάχιστος αποκτημένος αλκοολικός τίτλος (σε % vol)
               
               
                  10
               
            
                  Ελάχιστη ολική οξύτητα
               
               
                  4,5  σε χιλιοστοϊσοδύναμα ανά λίτρο.
               
            
                  Μέγιστη πτητική οξύτητα (σε χιλιοστοϊσοδύναμα ανά λίτρο)
               
               
                  13,3 
               
            
                  Μέγιστος ολικός θειώδης ανυδρίτης (σε χιλιοστόγραμμα ανά λίτρο)
               
               
                  160
               
            5.   Οινολογικές πρακτικές
      
      α.   Ουσιώδεις οινολογικές πρακτικές
      
      Ειδική οινολογική πρακτική
      Οι τεχνικές που χρησιμοποιούνται κατά τον χειρισμό των σταφυλιών, του γλεύκους και του οίνου, καθώς και για τον έλεγχο της ζύμωσης και την επεξεργασία πρέπει να είναι έτσι σχεδιασμένες ώστε να λαμβάνονται προϊόντα υψίστης ποιότητας. Για την αφαίρεση του γλεύκους ή του οίνου, μπορούν να χρησιμοποιηθούν μόνο μηχανικά συστήματα, τα οποία δεν προξενούν ζημιά στα στερεά μέρη του τσαμπιού ούτε τα μετατοπίζουν. Δεν επιτρέπεται η χρήση πρακτικών που περιλαμβάνουν προθέρμανση των σταφυλιών ή θέρμανση των γλευκών ή των οίνων παρουσία των στεμφύλων, με σκοπό την εξαναγκασμένη αφαίρεση της χρωστικής ύλης. Για την αφαίρεση του γλεύκους ή του οίνου και τον διαχωρισμό του από τα στέμφυλα πρέπει να ασκείται κατάλληλη πίεση, ώστε η απόδοση να μην υπερβαίνει τα 70 λίτρα οίνου ανά 100 χιλιόγραμμα συγκομισμένου καρπού.
      β.   Μέγιστες αποδόσεις
      
      11 000 εκατόλιτρα ανά εκτάριο
      77 εκατόλιτρα ανά εκτάριο
      6.   Οριοθετημένη περιοχή
      
      Η περιοχή παραγωγής της ονομασίας προέλευσης «Pla i Llevant» περιλαμβάνει τις περιοχές των ακόλουθων δήμων που βρίσκονται στη νήσο Μαγιόρκα: Algaida, Ariany, Arta, Campos, Capdepera, Felanitx, Llucmajor, Manacor, Maria de la Salut, Montuíri, Muro, Petra, Porreres, Sant Joan, Sant Llorenc des Cardassar, Santa Margalida, Santanyi, Sineu και Vilafranca de Bonany, τους οποίους το Ρυθμιστικό Συμβούλιο έχει χαρακτηρίσει ως κατάλληλους για την παραγωγή σταφυλιών των ποικιλιών που αναφέρονται.
      7.   Κυριότερα οινοποιήσιμα σταφύλια
      
      
                   
               
               
                  PENSAL BLANCA, συνώνυμο του: MOLL
               
            
                   
               
               
                  CALLET
               
            
                   
               
               
                  GORGOLLASSA
               
            
                   
               
               
                  GIRO ROS
               
            
                   
               
               
                  FOGONEU
               
            
                   
               
               
                  MANTO NEGRO
               
            8.   Περιγραφή του δεσμού (των δεσμών)
      
      
         Οίνος
      
      Οι αμπελώνες χαρακτηρίζονται από τον νησιωτικό χαρακτήρα της περιοχής και της τοποθεσίας τους, σχεδόν στο επίπεδο της θάλασσας. Ο τοπικός άνεμος «Embat» εξασφαλίζει δροσιά, υγρασία και αλατότητα. Ο άνεμος αυτός επηρεάζει το είδος της αμπελοκαλλιέργειας καθώς αφήνει τους καρπούς να είναι εκτεθειμένοι στον αέρα μετά το χλωρό κλάδεμα, και τους προσφέρει μεγάλη ποσότητα αλάτων. Τα υψηλά επίπεδα ηλιοφάνειας ευνοούν τη σύνθεση φαινολικών ενώσεων, παρέχουν υψηλή συγκέντρωση αρωμάτων και υψηλή περιεκτικότητα σε αλκοόλη και συμβάλλουν στην παραγωγή ερυθρών οίνων υψηλής ή μέτριας χρωματικής έντασης και λευκών οίνων με διαυγή όψη. Τα ασβεστολιθικά εδάφη ευνοούν την παρουσία αρωματικών ενώσεων. Χάρη σε αυτό το σύνολο παραγόντων, οι οίνοι «Pla i Llevant» έχουν μοναδικό χαρακτήρα, που διακρίνεται από καλά ενσωματωμένη οξύτητα, η οποία προσδίδει στους συγκεκριμένους οίνους τη χαρακτηριστική τους δομή και ένταση.
      
         Αφρώδης, ημιαφρώδης οίνος και οίνος λικέρ
      
      Τα χαρακτηριστικά που διαφοροποιούν τους αφρώδεις και ημιαφρώδεις οίνους καθώς και τους οίνους λικέρ της ΠΟΠ «Pla i Llevant» οφείλονται στο ότι για την παρασκευή τους χρησιμοποιούνται οίνοι βάσης διαφορετικών ποιοτήτων.
      9.   Άλλες ουσιώδεις προϋποθέσεις
      
      Νομικό πλαίσιο:
      Στην εθνική νομοθεσία
      Τύπος επιπλέον προϋπόθεσης: Συμπληρωματικές διατάξεις σχετικά με την επισήμανση
      Περιγραφή της προϋπόθεσης:
      Η ετικέτα πρέπει να φέρει την ονομασία και τον λογότυπο της ονομασίας προέλευσης «Pla i Llevant».
      Νομικό πλαίσιο:
      Στην εθνική νομοθεσία
      Τύπος επιπλέον προϋπόθεσης: Συσκευασία εντός της οριοθετημένης περιοχής
      Περιγραφή της προϋπόθεσης:
      Η εμφιάλωση πρέπει να εκτελείται εντός της περιοχής παραγωγής, δεδομένης της σημασίας που έχει για την ποιότητα του παραγόμενου προϊόντος. Οι βέλτιστες συνθήκες επιτυγχάνονται ασφαλέστερα όταν η εμφιάλωση πραγματοποιείται από επιχειρήσεις εγκατεστημένες στην ίδια περιοχή με τα οινοποιεία που έχουν δικαίωμα χρήσης της ονομασίας, οι οποίες λειτουργούν υπό τον άμεσο έλεγχό τους, καθώς αυτές διαθέτουν εξειδικευμένη πείρα και, επιπλέον, εμπεριστατωμένη γνώση των ιδιαίτερων χαρακτηριστικών του εν λόγω οίνου. Οι φιάλες στις οποίες πωλείται ο οίνος προς κατανάλωση πρέπει να φέρουν σφραγίδες εγγύησης, ετικέτες ή συμπληρωματικές αριθμημένες ετικέτες που διατίθενται από τον οργανισμό ελέγχου, οι οποίες πρέπει να τοποθετούνται στις εγκαταστάσεις της επιχείρησης. Εάν αποθηκεύονται εκεί οίνοι και από άλλες γεωγραφικές περιοχές, θα πρέπει να ενημερώνεται εκ των προτέρων γραπτώς ο οργανισμός ελέγχου. Η αποθήκευση επιτρέπεται υπό τους ακόλουθους όρους: Οίνοι σε φιάλες χωρητικότητας < 15 l. Φιάλες με ετικέτα που τοποθετείται στον τόπο προέλευσης.
      
         Συνδεσμος προς τις προδιαγραφες προϊοντος
      
      http://www.caib.es/sites/qualitatagroalimentaria/es/pla_i_llevant-46239/